ສານສູງສຸດ ສຫລ ບໍ່ເຫັນດີນຳ ກົດໝາຍບັງຄັບ ໃຫ້ຜູ້ປ່ອນບັດ ມີບັດປະຈຳໂຕ ທີ່ມີຮູບຕິດ
ພວກທີ່ຕຳໜິຕິຕຽນ ກົດໝາຍດັ່ງກ່າວ ໂຕ້ແຍ້ງວ່າ ການມີບັດປະຈຳໂຕ ທີ່ມີຮູບຕິດ ເປັນການຈຳແນກກີດກັນ ແລະສົ່ງຜົນກະທົບ ຕໍ່ຊົນກຸ່ມນ້ອຍ.
ສານສູງສຸດຂອງສະຫະລັດ ໄດ້ກີດກັນກົດໝາຍສະບັບນຶ່ງ ທີ່ ບັງຄັບໃຫ້ພວກຜູ້ປ່ອນບັດເລືອກຕັ້ງ ສະແດງບັດປະຈຳໂຕທີ່ ມີຮູບຕິດນັ້ນ ການຕັດສິນໃນວັນພະຫັດວານນີ້ ມີຂຶ້ນພ້ອມດຽວກັນກັບການ ຕັດສິນໃນມື້ດຽວກັນ ຂອງຜູ້ພິພາກສາລັດຖະບານກາງໃນລັດ Texas ໃນພາກໃຕ້ຂອງສະຫະລັດ ທີ່ຍົກເລີກກົດໝາຍຂອງ ລັດດັ່ງກ່າວ ທີ່ລະບຸວ່າ ພວກຜູ້ປ່ອນບັດເລືອກຕັ້ງ ຕ້ອງຖືບັດ ປະຈຳໂຕທີ່ມີຮູບຕິດ ເວລາໄປປ່ອນບັດນັ້ນ ການຕັດສິນທັງສອງບ່ອນນີ້ ໝາຍຄວາມວ່າ ບັນດາຜູ້ປ່ອນບັດໃນລັດ Wisconsin ໃນພາກເໜືອຂອງສະຫະລັດ ແລະລັດ Texas ຈະບໍ່ຖືກບັງຄັບໃຫ້ສະແດງບັດປະຈຳໂຕທີ່ ມີຮູບຕິດ ກ່ອນຈະໄປປ່ອນບັດ ໃນການເລືອກຕັ້ງໃນເດືອນພະຈິກທີ່ຈະມາເຖິງນີ້ ທັງສອງລັດ ລວມທັງລັດອື່ນໆ ໂຕ້ແຍ້ງວ່າ ພວກເຂົາເຈົ້າຕ້ອງການກົດໝາຍດັ່ງກ່າວ ເພື່ອປ້ອງກັນການສໍ້ໂກງການປ່ອນບັດ ພວກທີ່ຕຳໜິຕິຕຽນ ກົດໝາຍບັງຄັບໃຫ້ມີ ບັດປະຈຳໂຕທີ່ມີຮູບຕິດນັ້ນ ກ່າວວ່າ ກົດໝາຍດັ່ງກ່າວເປັນການຈຳແນກກີດກັນ ແລະສົ່ງຜົນກະທົບຕໍ່ຊົນກຸ່ມນ້ອຍ ຢ່າງບໍ່ສົມສ່ວນ ຜູ້ພິພາກສາສານຊັ້ນຕົ້ນ Nelva Gonzalez Ramos ແຫ່ງລັດ Texas ກ່າວວ່າ ການຕັດສິນຂອງທ່ານນາງວ່າ ກົດໝາຍວ່າດ້ວຍບັດປະຈຳໂຕທີ່ມີຮູບຕິດ